המשותף, היא אהבה את השינוי ורצתה לגמול לא על כך. "הדבר הקשה ביותר שקרה לי," ספרה, "היה עם מטופלת, נון-פה, היא חותכת את עצמה כשנמצאת במתח, בטוחה הייתי שהוצאתי אותה מזה, אבל הבוקר באה שוב עם זרועות חתוכות. רציתי לזעזע אותה, והצעתי שתיקח אחריות על עצמה, או במילים אחרות שאני לא מוכנה יותר לטפל בה. אחרי הצהרים התקשרה אימא שלה הרופאה, ופתחה עלי פה, נון-פה ניסתה להתאבד." הגר נשכה את שפתיה כדי שלא תפרוץ שוב בבכי. "לעומת זאת לשניים אחרים עזרתי מאוד, וזה נותן המון סיפוק." "ראי כמה טוב לך," אמר לה בחיוך, "עזרת לעוד מישהו, לי." 12. הסכמים  שגרת החיים של הגר, לא הייתה שגרתית כל וכלל, כמעט בכל יום חוותה התרגשויות חדשות. גם חייה עם רון חזרו להיות מהנים ומרגשים. היא סיפרה לו יותר על המקרים המעניינים בהם טיפלה, והוא סיפר לה על הישגיו של יובל בנם האוטיסט בן השש, למרות הקשיים האובייקטיביים שצריך היה להתמודד איתם. רון ניסה לחסוך ממנה את קשייו שלו, ומאושר היה לחיות את חייו בצילה. כמעט בכל לילה התעלסו, מנסים להגשים את הפנטסיות המיניות של בני זוגם. וכל לילה גילו מחדש את סוד האושר של הנתינה והפירגון ההדדי.